
             Λάρισα 4 Δεκεμβρίου 2012             
                                                                       Αρ. πρωτ.:  898

                                                                       Προς:  Πρόεδρο ΚΕΔΕ κ. Κ. Ασκούνη
                                                                       Κοινοποίηση:  Επικεφαλής παρατάξεων και                                                                                                                                                                                                                      

                                                                                                  όλα τα μέλη του Δ.Σ. της  ΚΕΔΕ

                                                                                                  Προέδρους ΠΕΔ όλης της χώρας

Αγαπητέ Πρόεδρε

Με λύπη μου πληροφορήθηκα την ανάμιξη της ΠΕΔ Θεσσαλίας στη διαδικασία κατάθεσης ψηφίσματος – σχεδίου απόφασης με πρωτοβουλία του προέδρου της ΠΕΔ Κεντρικής Μακεδονίας και μέλους του Δ.Σ. της ΚΕΔΕ κ. Σίμου Δανιηλίδη με θέσεις και προτάσεις οι οποίες ήταν διαφοροποιημένες έναντι των προτάσεων του Δ.Σ. της ΚΕΔΕ και του σχεδίου – πρότασης του προεδρείου της Γενικής μας Συνέλευσης.
Η αναφορά ότι η ΠΕΔ Θεσσαλίας συναινεί και συντάσσεται με την πρόταση του κ. Δανιηλίδη είναι αυθαίρετη και την καταδικάζω απερίφραστα. Οφείλω, δε, να υπογραμμίσω ότι ούτε ο κ. Δανιηλίδης ούτε κανείς άλλος είχε μαζί μου οποιαδήποτε επαφή και ανταλλαγή απόψεων επ’ αυτού του ζητήματος καθ’ όλη τη διάρκεια του συνεδρίου. Ήμουν παρών σχεδόν σε όλη τη διάρκεια των εργασιών του συνεδρίου και αποχώρησα για προσωπικούς λόγους, λίγο πριν τη λήξη του, περί τις 4.30μ.μ. 

Δηλώνω ότι ισχύουν οι θέσεις που εκφράστηκαν με ψήφισμα- απόφαση της Γενικής Συνέλευσης της ΠΕΔ Θεσσαλίας την Τρίτη 27-11-2012 και οι οποίες ταυτίζονται απόλυτα με τις προτάσεις του Δ.Σ. της ΚΕΔΕ και του προεδρείου της Γενικής μας Συνέλευσης, η οποία και πλειοψήφησε. 

Τέλος, χαιρετίζω την υιοθέτηση της πρότασής μας για την πρόσκληση σε συνάντηση όλων των αυτοδιοικητικών συνδικαλιστικών οργάνων των χωρών της Ν. Ευρώπης προκειμένου να δημιουργηθεί ένα ευρύ και δυναμικό αυτοδιοικητικό μέτωπο ενάντια στην πολιτική της απαξίωσης και αποδυνάμωσης της Τοπικής Αυτοδιοίκησης. 

Με τιμή

                                                                       Ο ΠΡΟΕΔΡΟΣ
ΤΗΣ ΠΕΔ ΘΕΣΣΑΛΙΑΣ

ΡΙΖΟΣ ΚΩΝ. ΚΟΜΗΤΣΑΣ

ΔΗΜΑΡΧΟΣ ΚΙΛΕΛΕΡ
